पाएं अपने शहर की ताज़ा ख़बरें और फ्री ई-पेपरडाउनलोड करें
कोराेना से मौतों का सिलसिला शनिवार को भी जारी रहा। जिले में 24 घंटे में 6 महिलाओं सहित 21 लोगों की जान कोरोना ने ले ली। मरने वालों में एक 26 साल की महिला भी शामिल है। उसका अग्रोहा मेडिकल कॉलेज में इलाज चल रहा था। पूरे कोरोना काल में एक दिन में मौत का यह सबसे बड़ा आंकड़ा है, इसके पहले 26 अप्रैल को 17 लोगों की कोरोना से मौत हुई थी।
जिले में कुल मौत 228 हो गई है। साथ ही शनिवार को 899 लोगों की रिपोर्ट में 305 लोग पॉजिटिव मिले हैं, जबकि 440 मरीजों ने कोरोना को मात दी है। इसके साथ जिले में संक्रमितों की संख्या 12566 और एक्टिव मरीजों की संख्या 2850 तक पहुंच गई है। शनिवार को जिले में 118 लोगों के सैंपल लिए गए। इसके अलावा 3 मरीजों को रेफर किया गया। फिलहाल 2651 लोगों के सैंपलों की रिपोर्ट आना बाकी है।
पुरानी बिल्डिंग में कुछ समय के लिए ऑक्सीजन को लेकर आई दिक्कत, बाद में हुई सही
व्यापार मंडल जींद के जिला अध्यक्ष ऋषभ जैन ने बताया कि 32 व्यापारिक संगठनों ने आपसी सहमति से कोरोना की चेन तोड़ने के लिए रविवार को अपने बाजार बंद रखने का फैसला लिया ताकि जींद में तेजी से फैल रहे कोरोना को रोका जा सके।
उन्होंने कहा कि हमारे लिए जींद वासियों की सुरक्षा सर्वोपरि है। बेशक उसके लिए हमे कुछ भी त्याग करना पड़े। इसके साथ ही उन्होंने प्रसासन से भी आग्रह किया है कि वो सरकार तक हमारी मांग पहुचाएं, जिससे जींद जिले में भी वीकेंड लोकडाउन लगाया जा सके।
प्रशासन का प्रयास: जल्द ही झारखंड और छत्तीसगढ़ से ऑक्सीजन उपलब्ध होगी
शनिवार को सिविल अस्पताल में भर्ती अर्बन एस्टेट निवासी 57 वर्षीय शिक्षिका शक्ति देवी का निधन हो गया। बेटे रवि लोहान का कहना था कि आॅक्सीजन का फ्लो सही नहीं था। इसके चलते बार-बार बेड बदलना पड़ा। अस्पताल की पुरानी बिल्डिंग में ऑक्सीजन को लेकर कुछ समय के लिए परेशानी हुई।
साढ़े 4 बजे टैंकर जींद सिविल अस्पताल पहुंचा और स्वास्थ्य अधिकारियों ने राहत की सांस ली। जिले को जल्द ही झारखंड व छत्तीसगढ़ से ऑक्सीजन उपलब्ध हो जाएगी। इसके लिए प्रशासन की ओर से प्रयास किए जा रहे हैं।
‘लोगों को घबराने की जरूरत नहीं’
डीसी डॉ. आदित्य दहिया ने कहा कि लोगों को संक्रमण से बचाने व्यापक स्तर पर प्रबंध किए जा रहे हैं। घबराने की आवश्यकता नहीं है। अस्पतालों में पर्याप्त वैक्सीन, ऑक्सीजन सिलेंडर तथा अन्य सुविधाएं उपलब्ध हैं। प्रवर पुलिस अधीक्षक वसीम अकरम ने कहा कि एसओपी के नियमों का पालन करवाने के लिए पुलिस विभाग कोई कमी नहीं छोड़ेगा।
उन्होंने कहा कि सरकार की ओर से 4 गाड़ियां जिला पुलिस को मिली है। इनका उपयोग आवश्यकता पड़ने पर डॉक्टरों को सुरक्षित फील्ड में ले जाने व अन्य आवश्यक साजों सामान ट्रांसपोट करवाने के काम में किया जाएगा। बैठक में एडीसी डॉ. मनोज कुमार व अन्य विभागों के अधिकारी ऑनलाइन जुड़े।
ऑक्सीजन की कमी नहीं
जिले में ऑक्सीजन की कोई कमी नहीं है और न ही ऑक्सीजन की कमी की वजह से किसी की मौत हुई है। प्रतिदिन 2 मीट्रिक टन ऑक्सीजन मिल रही है। मरीजों को समय पर खाना मिल रह है। -डॉ. मनजीत सिंह, सीएमओ, जींद
किस-किस की हुई मौत
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva zho_Hant eng_Latn